|  |  |
| --- | --- |
| Agenda– Regnbuen | |
| **Emne:** Forældrebestyrelsesmøde | |
| **Sted:** Regnbuen, Ådalsparkvej 65, 2970 Hørsholm  **Mødeleder:** Dorthe Stuhr Larsen  **Referent:** Heidi Stuhr Sobczyk  **Dato:** 1. september 2020  **Varighed:** kl. 17:00-19:30  (20:00 for dem som kan/skal hjælpe med personalefest) | **Indkaldt/tilstedeværende:**  Dorthe S. Larsen  Gry Larsen  Pia Busgaard  Zaneta Bumblyte  Heidi S. Sobczyk  Catrine K. Erichson  Sune Cording  Kit Andersen – Leder  Vibeke A. S. Jensen - Souschef  Maria Pettersson – Personale  Susanne Meyer – Suppleant personale  **Afbud:**  Anna U. Bruun  Melanie Andersen  Rivera H. H. Sørensen – Personale  Michaela – Suppleant personale |

|  |  |  |  |
| --- | --- | --- | --- |
| **Tid:** | **Dagsordenpunkt:** | **Ansvarlig:** | **Konklusion/Referat:** |
| 17:00 | 1. Velkomst 2. Godkendelse af referat fra sidste forældrebestyrelses-møde, 24. juni 2020 3. Godkendelse af dagsorden 4. Valg af referent | Dorthe | Dorthe bød velkommen.   Referat fra sidste forældrebestyrelsesmøde blev godkendt.   Dagsorden blev godkendt.  Heidi blev valgt som referent. |
| 17:10 | 1. Trivsel i huset    1. Nyt fra ledelsen    2. Status på medarbejdere    3. Status på børn og stuer – organisering, til- og afgang    4. Nyt fra medarbejder-repræsentanter    5. Status på økonomien | Kit + personale | Kit oplyste, at det går godt med ny struktur trods mindre, almindelige startvanskeligheder. Fremover vil det være de enkelte stuer, som sender plan/struktur ud.   I forhold til ansættelse af ny souschef til børnehaven afventer vi stadig at finde den rette.   Pr. 1. januar 2021 overgår institutionen til at bruge ”Aula” i stedet for ”Tabulex”.  Medarbejderrepræsentanterne for både børnehaven og vuggestuen oplyste, at der er passende antal børn lige pt.   Vibeke oplyste, at der i øjeblikket er mange små børn i vuggestuen, hvorfor der er øget fokus på at give tryghed og ro til dem.   Maria foreslog på vegne af børnehavemedarbejderne, at afdelingsmøder blev holdt oftere, da det giver et rigtig godt udbytte.   Endelig oplyste Kit, at økonomien er stabil. |
| 17:40 | 1. Opfølgning fra forældre    1. Fredagssamling    2. Aflevering/morgen-rutiner/struktur    3. Dagbøger og billeder | Dorthe | Fredagssamling vil ikke umiddelbart blive genoptaget lige nu grundet Corona-restriktioner, men ledelsen har noteret, at det er et ønske fra flere forældre, at der laves fælles, genkendelige aktiviteter så vidt muligt på tværs af stuer og ligeledes på tværs af vuggestue og børnehave.   Der er også ytret ønske om genoptagelse af kirkebesøg, og Dorthe stillede forslag om, at man måske i fremtiden kunne undersøge muligheden for at have en besøgsordning med et lokalt plejehjem.   Det er ligeledes af ledelsen noteret, at der fra flere børnehaveforældre er ønske om mere rutine samt dagbøger og billeder. Det bliver håndteret med det samme. |
| 17:50 | 1. Budgetdialog og spareplan | Dorthe + Kit | Dorthe forklarede om forløbet og omkring vores afsendte høringssvar, hvor vi har lagt vægt på, at vi ikke ønsker besparelser på børneramme og normering. Vi har yderligere i høringssvaret oplyst, at vi står til rådighed for vidensdeling omkring manglende ledelse i institutionen. Endelig har vi i høringssvaret bemærket, at vi prioriterer personale og ledelse fremfor f.eks. en kommunal naturfaglig indsats. |
| 18:00- 18:10 | 1. PAUSE |  |  |
| 18:10 | 1. Valg til frokostordning | Dorthe + fælles | Catrine laver skriv til alle forældre omkring valg af frokostordning. Forældrene har én stemme pr. barn, som skal afgives senest 17/9. Da der er tale om et eventuelt fravalg af ordningen, vil manglende stemme blive betragtet som et JA til at bibeholde ordningen. Kit hjælper med print og uddeling. Pædagogerne på de enkelte stuer samler sammen.   Bestyrelsen vedtog på mødet, at der svares samlet for hele institutionen, da et fravalg for kun den ene del (enten børnehave eller vuggestue) vil betyde, at der ikke vil være ressourcer nok til en køkkenansat. |
| 18:35 | 1. Arbejdsdag for forældre (26/9 kl. 9-15/16) | Fælles | Dorthe vil sende en reminder ud via Tabulex om, at det er vigtigt at deltage på arbejdsdagen. I reminderen vil det endvidere fremgå, at man hver især skal have madpakke med, og at man også gerne må medbringe lidt værktøj og trailer hvis muligt.   Det vil være muligt at tilmelde sig på en seddel på de enkelte stuer, således at der kan blive indkøbt drikkevarer til alle fremmødte.   På arbejdsdagen vil der være gøremål både ude og inde. Der er bl.a. en del oprydning og maling i bygningerne på Byggeren.   Kit sørger for indkøb af materialer til arbejdsdagen. |
| 18:50 | 1. Nyt fra legepladsudvalget | Legeplads-udvalg | Michaela er kontaktperson fra personalet vedr. legeplads.  Legepladsudvalget har lavet en inspirationsmappe med billeder og tegninger af det ønskede univers på Byggeren.   Universet indeholder trafikbane, boldbane, legehuse med urtehaver og insekthoteller, scene med tilskuerpladser, motorikbane, sansehave med instrumenter samt overdækning og siddepladser til alle.   Næste skridt er at få indhentet tilbud på ønskerne. Derefter vil legepladsudvalget søge midler hos større fonder, f.eks. Nordea Fonden. Udvalget vil også forsøge at få sponsoreret buske og træer. |
| 19:00 | 1. Forældremøde i oktober    1. Corona forbehold    2. Dato + tid    3. Dagsorden    4. Invitation | Fælles | Bestyrelsesmødet den 28/10 rykkes til den 7/10.   Næste forældremøde blev aftalt til den 29/10 kl. 17.30-19.30.   Der vil ikke være mulighed for børnepasning.   1 forældre pr. barn kan deltage.   Dagsorden for forældremødet aftales på bestyrelsesmødet den 7/10, hvorefter der kan sendes invitation. |
| 19:20 | 1. Eventuelt | Fælles | Pædagogerne skal være ekstra opmærksomme på, at børnene ikke har vådt tøj på.  Dorthe oplyste, at bestyrelsen har indsigelsesret ved nyansættelser, hvorfor hun har været med til nogle af rekrutteringssamtalerne.  Kit oplyste, at de tidligere Klub 5 børns portrætter nu er fundet. De vil blive afleveret til børnene.   Tavlen ved indgangspartiet med personale trænger til en opdatering.   Det blev konstateret, at det fungerede rigtig godt med det nye mødetidspunkt, lidt let mad til mødet og en pause undervejs. |
| 19:30 | 1. Bestyrelsens fest for personalet | Fælles | Personalerepræsentanterne deltager ikke i denne del |

**Vedhæftede dokumenter til brug for mødet:**

Brev til forældrebestyrelser vedr. valg om den kommunale frokostordning

**Datoer for kommende bestyrelsesmøder:**

Onsdag 7/10

**Datoer for kommende arrangementer:**

Bestyrelsens fest for personalet 18/9

Fælles arbejdsdag for forældre 26/9

Forældremøde oktober 29/10

Lygtefest 13/11

Juleafslutning med Lucia 14/12